SETสัปดาห์หน้ารีบาวด์Preview กลุ่มแบงก์หนุน
Technical Weekly : by Capital Nomura Securities (Thailand) 
2 ต.ค. 2559

Technical Weekly : by Capital Nomura Securities (Thailand)   
บล.โนมูระ พัฒนสิน ระบุในบทวิเคราะห์ว่า สัปดาห์หน้า:คาดตลาด Rebound โดยมีปัจจัยหนุนจากฤดูกาล Earnings Preview ของกลุ่มธนาคารโดยมีมุมมองเชิงบวกต่อภาพรวมกลุ่มแม้ว่าน่าจะยังคงเห็นสัญญาณ NPL ที่ปรับตัวขึ้นแต่คาดกำไรไตรมาส 3/59จะเริ่มฟื้นตัวขึ้นได้จากการตั้งสำรองในปริมาณมากในช่วงครึ่งแรกปีนี้ไปแล้ว
ซึ่งราประเมินว่าผลประกอบการได้ผ่านจุดต่ำสุดในไตรมาส 2/59ไปแล้วโดย Consensus คาดกำไรตรมาส 3/59ของ 9ธนาคารพาณิชย์รวมที่ 5.03 หมื่นล้านบาท (+1.57% ทียบไตรมาสก่อนหน้าและ +13.47% เทียบช่วงเดียวกันของปีก่อน) นอกจากนั้นตลาดทั่วโลกยังจับตามองการอภิปรายของผู้สมัครชิงตำแหน่งประธานาธิบดีสหรัฐฯครั้งที่ 2 ที่จะมีขึ้นในวันที่ 9 ต.ค.นี้คาดจะเห็นความชัดเจนมากขึ้นของผลสำรวจระหว่างผู้สมัคร Clinton และ Trump ที่ยังค่อนข้างสูสี
โดย Nomura ได้ประเมินผลกระทบของนโยบายของผู้สมัครแต่ละฝ่ายถึงผลกระทบต่อเศรษฐกิจเอเชียโดยนโยบายของ Clinton จะมีการปรับขึ้นอัตราภาษีของผู้มีรายได้สูงแต่จะชดเชยด้วยการเพิ่มการลงทุนในโครงสร้างพื้นฐานและใช้มาตรการทางการคลังมากขึ้นโดย Nomura คาดนโยบายของ Clinton จะสามารถทำให้เศรษฐกิจเติบโตได้ในระยะสั้นและยาว
ขณะที่นโยบายของ Trump จะแตกต่างออกไปโดยจะมีการปรับลดอัตราภาษีเพื่อส่งเสริมให้เกิดการลงทุนในประเทศมากขึ้นรวมถึงการปรับเปลี่ยนนโยบายการค้าระหว่างประเทศให้เอื้อต่อสหรัฐฯมากขึ้นโดยภายใต้นโยบาย Trump คาดจะทำให้เศรษฐกิจเติบโตดีในระยะสั้นเท่านั้นและอาจส่งผลให้อัตราดอกเบี้ยอยู่ในระดับสูงและใช้มาตรการการเงินแบบเข้มงวดมากขึ้นโดยตลาดจะตอบรับเชิงบวกหากในการอภิปราย Clinton มีแนวโน้มที่จะชนะแต่อาจตอบรับตรงข้ามหาก Trump มีโอกาสมากกว่า
สำหรับตัวเลขเศรษฐกิจสัปดาห์นี้จับตาการรายงาน CPI Inflation ของไทยวันที่ 3 ต.ค. โดย consensus คาดจะฟื้นตัวสู่ระดับ +0.4% จาก +0.29% หนุนตลาดสามารถฟื้นขึ้นสู่แนวต้าน 1500/1506 จุดโดยมีแนวรับ 1477/1470 จุด
คลิกเพื่อดูรายละเอียด…